text: Løgmaður og onnur sluppu at royna seg í golfspæli
text: #000001
text: Stjórin í Atlantsflog vísti seg at vera best í puttikapping.
text: #000002
text: Løgmaður roynir seg á puttifløtuni
text: #000003
text: Serligu gestirnir hjá Ítrórrasambandinum á oyggjaleikunum á Guernsey sluppu týsdagin at royna seg í golfi.
text: #000004
text: Golfleikararnir høvdu skipað fyri einum serligum tiltaki fyri hesum serliga føroyska ferðaliðnum, sum umboðar løgmann, borgarstjórarnar í Havn og Klaksvík, stuðlar hjá ÍSF og umboð fyri starvsnevndina.
text: #000005
text: Hetta gekk ikki fyri seg á sjálvum oyggjaleika-leikvøllinum í golfi, men á hotellinum, har golfleikarar búgva. Í tilknýti til sera hugnaliga hotellið er nevniliga ein minni golfvøllur har tað eisini er ein vælutgjørd venjingarbreyt – driving range – har tað ber til at venja sløg. Henda driving range er í tveimum hæddum.
text: #000006
text: Løgmaður og aðrir tignarligir gestir sluppu at royna seg. Hjá løgmanni gekk ikki væl at raka bóltin, kunnu vit heilsa og siga – tá lá munandi betri fyri hjá miðlingasoninum.
text: #000007
text: Eftir at hava roynt at sláa langt á ‘range’ini’, varð farið á eina puttifløtu ætlað til venjingar, har skipað var fyri eina kapping í at putta – rulla – bóltin rættiliga langt móti einum holi. Tann, ið kom tættast, varð kosin vinnari.
text: #000008
text: Og vinnari gjørdist stjórin á Atlantsflogi, Jóhanna á Bergi. Hennara bóltur støðgaði bert tvær føtur frá holinum – eitt sera gott putt.
text: #000009
text: Føroysku golfleikararnir á leikunum hava brúkt teir fyrstu dagarnar á oyggjaleikunum til at venja seg við umstøðurnar. Í dag verður fyrsta kappingin. Kappast verður fýra dagar á rað.
text: #000010
text: Myndirnar tók Jens Kr. Vang:
text: #000011
text: Emil Jakobsen vísir hvussu ein golfbóltur skal sláast
text: #000013
text: Finngerð Clark leggur løgmanni lag á
text: #000014
text: Jóhanna á Bergi vann puttikappingina
text: #000015
text: Vinarliga broyt tínar kennifíla - og privatlívsstillingar fyri at síggja hetta innihald
text: #000016
text: U21-landsliðið so at siga óbroytt
  13 nýggir venjarar fingið prógv
text: #000017
text: U21-landsliðið so at siga óbroytt
text: #000018
text: 13 nýggir venjarar fingið prógv
text: #000019